Am nächschte Weekend hemmer en Tagestrip id Bärge gmacht. Denn simmer öppe 1,5h voll duruf gloffe und womer fascht  am Ziel gsi wäred zum en riesige Wasserfall zgseh, hemmer wieder müesse umkehre, will de Wäg unpassierbar gsi isch. De Räge hed alles blockiert. "Shit happens" hemmer üs nume dänkt, sind wieder abegloffe und hend en andere chlinere Wasserfall chönne go aluege. Denn hemmer ufem Rückwäg welle en Märt go aluege, alles lääri Ständ hemmer atroffe, de Märt hed zue gha. "Shit happens" hemmer üs zum zweite Mal dänkt. Aber isch trotzdem en coole Usflug gsi.